**Vedres Márk**

**Vedres Márk** ([Ungvár](https://hu.wikipedia.org/wiki/Ungv%C3%A1r), [1870](https://hu.wikipedia.org/wiki/1870). [szeptember 13.](https://hu.wikipedia.org/wiki/Szeptember_13.) – [Budapest](https://hu.wikipedia.org/wiki/Budapest), [1961](https://hu.wikipedia.org/wiki/1961). [augusztus 12.](https://hu.wikipedia.org/wiki/Augusztus_12.)) magyar szobrászművész. Stílusa a [kubizmus](https://hu.wikipedia.org/wiki/Kubizmus) és a [neoklasszicizmus](https://hu.wikipedia.org/wiki/Neoklasszicizmus) metamorfózisa.



Élete

[Münchenben](https://hu.wikipedia.org/wiki/M%C3%BCnchen) [Hollósy Simon](https://hu.wikipedia.org/wiki/Holl%C3%B3sy_Simon), [Párizsban](https://hu.wikipedia.org/wiki/P%C3%A1rizs) [Auguste Rodin](https://hu.wikipedia.org/wiki/Auguste_Rodin%22%20%5Co%20%22Auguste%20Rodin) tanítványa volt, 1915-től Budapesten élt és alkotott. Klasszikus szerkezetű, részleteiben az emberi test jellegzetes vonásait tükröző kisméretű bronzszobrokat, a síkszerűség szabályait tiszteletben tartó [domborműveket](https://hu.wikipedia.org/wiki/Domborm%C5%B1) készített korai alkotói periódusában. A [Nyolcak](https://hu.wikipedia.org/wiki/Nyolcak) művészcsoport tagja volt, együtt állították ki műveiket. [1915](https://hu.wikipedia.org/wiki/1915)-[1934](https://hu.wikipedia.org/wiki/1934)-ig [Firenzében](https://hu.wikipedia.org/wiki/Firenze) élt és alkotott, ahol [Adolf von Hildebrand](https://hu.wikipedia.org/wiki/Adolf_von_Hildebrand) (1847-1921) német szobrász köréhez csatlakozott. Az Európa szerte népszerű szobrász nagy hatással volt Vedres Márkra, Vedres gyakran azonos vagy hasonló témákat dolgozott fel. [1934](https://hu.wikipedia.org/wiki/1934)-től végleg Budapesten telepedett le.

[1930-as évektől](https://hu.wikipedia.org/wiki/1930-as_%C3%A9vek) a test felépítését, az egyensúly-, a mozgás törvényeit és a térbeliség problémáit oldotta meg többnyire [márványból](https://hu.wikipedia.org/wiki/M%C3%A1rv%C3%A1ny) készült szobrain és domborművein. Termékeny alkotó volt, egyre több kiállításon szerepelt mind Magyarországon (Budapesten), mind külföldön (Párizsban, [Berlinben](https://hu.wikipedia.org/wiki/Berlin), [Bécsben](https://hu.wikipedia.org/wiki/B%C3%A9cs), [Velencében](https://hu.wikipedia.org/wiki/Velence_%28Olaszorsz%C3%A1g%29), [Londonban](https://hu.wikipedia.org/wiki/London), [Kölnben](https://hu.wikipedia.org/wiki/K%C3%B6ln), [Amszterdamban](https://hu.wikipedia.org/wiki/Amszterdam)). Szobrai [San Franciscóba](https://hu.wikipedia.org/wiki/San_Francisco) is eljutottak, mindenütt díjakat nyert, kitüntetéseket kapott. [Kisplasztikái](https://hu.wikipedia.org/wiki/Kisplasztika) szinte kivétel nélkül [aktábrázolások](https://hu.wikipedia.org/wiki/Akt), kedvelt díszei lehettek a nagypolgári lakásoknak.

Köztéri szobrai közül ismert a *Béke kútja* című több alakos, monumentális alkotása, Budapest, [XIII. kerület](https://hu.wikipedia.org/wiki/Budapest_XIII._ker%C3%BClete), Thälmann út (mai nevén Tahi utca) 20. szám alatt került felállításra [posztumusz](https://hu.wikipedia.org/wiki/Posztumusz) 1962-ben. Leírása a szoborlap.hu nyomán: Mintegy 1000 cm-es átmérőjű, belül kék színű mozaikkockával bélelt medence közepén c. 160 cm kő talpazat, c. 250 cm magasságú bronz [halászlegény](https://hu.wikipedia.org/wiki/Hal%C3%A1szat) szigonnyal, hallal. A medence szélén c. 80 cm-es kőtömbökön 180 cm-es magas ülő alakok. A [tudományt](https://hu.wikipedia.org/wiki/Tudom%C3%A1ny)szimbolizáló ifjút könyvvel. a [művészetet](https://hu.wikipedia.org/wiki/M%C5%B1v%C3%A9szet) jelképező leányt hegedűvel, a [sportot](https://hu.wikipedia.org/wiki/Sport) megtestesítő nőalakot asztalitenisz ütővel, a fiút labdával ábrázolta. Vedres Márknak Firenzében és [Svájcban](https://hu.wikipedia.org/wiki/Sv%C3%A1jc) is állnak köztéri szobrai.

Budapesten érte a halál, a [Kerepesi temetőben](https://hu.wikipedia.org/wiki/Fiumei_%C3%BAti_Nemzeti_S%C3%ADrkert) nyugszik.

Halála után a [Magyar Nemzeti Galéria](https://hu.wikipedia.org/wiki/Magyar_Nemzeti_Gal%C3%A9ria) rendezett emlékkiállítást műveiből [1962](https://hu.wikipedia.org/wiki/1962)-ben. Legtöbb művét a Magyar Nemzeti Galéria őrzi, amik nagyobbrészt gipszöntvények, de vannak alkotásai a [székesfehérvári](https://hu.wikipedia.org/wiki/Sz%C3%A9kesfeh%C3%A9rv%C3%A1r) [Deák Gyűjteményben](https://hu.wikipedia.org/wiki/De%C3%A1k_Gy%C5%B1jtem%C3%A9ny_%E2%80%93_V%C3%A1rosi_K%C3%A9pt%C3%A1r) is és más európai területeken, sőt [Amerikában](https://hu.wikipedia.org/wiki/Amerikai_Egyes%C3%BClt_%C3%81llamok) is.

Művei

* [1902](https://hu.wikipedia.org/wiki/1902) Fiú (bronz, magasság: 20 cm; [Deák Gyűjtemény – Városi Képtár](https://hu.wikipedia.org/wiki/De%C3%A1k_Gy%C5%B1jtem%C3%A9ny_%E2%80%93_V%C3%A1rosi_K%C3%A9pt%C3%A1r), [Székesfehérvár](https://hu.wikipedia.org/wiki/Sz%C3%A9kesfeh%C3%A9rv%C3%A1r))
* [1903](https://hu.wikipedia.org/wiki/1903) Első emberpár (bronz, magasság: 36,5 cm; [Magyar Nemzeti Galéria](https://hu.wikipedia.org/wiki/Magyar_Nemzeti_Gal%C3%A9ria), [Budapest](https://hu.wikipedia.org/wiki/Budapest))
* [1903](https://hu.wikipedia.org/wiki/1903) Éneklő fiú (Magyar Nemzeti Galéria, Budapest)[[2]](https://hu.wikipedia.org/wiki/Vedres_M%C3%A1rk#cite_note-2)
* ([1904](https://hu.wikipedia.org/wiki/1904) körül) Sarukötő (bronz, magasság: 37,4 cm; Magyar Nemzeti Galéria, Budapest)
* [1905](https://hu.wikipedia.org/wiki/1905) Fuvolázó fiú (bronz, magasság: 36 cm; [Janus Pannonius Múzeum](https://hu.wikipedia.org/wiki/Janus_Pannonius_M%C3%BAzeum), [Pécs](https://hu.wikipedia.org/wiki/P%C3%A9cs))
* [1908](https://hu.wikipedia.org/wiki/1908) Leány (bronz, magasság: 25 cm; Deák Gyűjtemény - Városi Képtár, Székesfehérvár)
* [1908](https://hu.wikipedia.org/wiki/1908) Tehervivő férfiakt : kőhordó (bronz, magasság: 38 cm; Janus Pannonius Múzeum, Pécs)
* [1910](https://hu.wikipedia.org/wiki/1910) Álló női akt (bronz, magasság: 49 cm; magántulajdonban)
* ([1911](https://hu.wikipedia.org/wiki/1911) előtt) Korsós lány (bronz, magasság: 37,5 cm; Magyar Nemzeti Galéria, Budapest)
* ([1913](https://hu.wikipedia.org/wiki/1913) körül) Álló fiú (bronz, magasság: 63,5 cm; Magyar Nemzeti Galéria, Budapest)
* [1925](https://hu.wikipedia.org/wiki/1925) Pihenés (gipsz, magasság: 60 cm; Magyar Nemzeti Galéria, Budapest)
* [1926](https://hu.wikipedia.org/wiki/1926) Lépő női akt (gipsz, magasság: 102 cm; Magyar Nemzeti Galéria, Budapest)
* [1928](https://hu.wikipedia.org/wiki/1928) Fekvő női akt (gipsz, magasság: 22 cm; Magyar Nemzeti Galéria, Budapest)
* [1928](https://hu.wikipedia.org/wiki/1928) Pihenő nő (gipsz, magasság: 110 cm; Magyar Nemzeti Galéria, Budapest)
* [1929](https://hu.wikipedia.org/wiki/1929) Két nővér (gipsz, magasság: 43 cm; Magyar Nemzeti Galéria, Budapest)
* [1929](https://hu.wikipedia.org/wiki/1929) Mellét fogó ülő női akt (gipsz, magasság: 72 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Ülő női akt (gipsz, magasság: 57 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Könyöklő női akt (gipsz, magasság: 60 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Két nővér (gipsz, 87 x 64 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Halász fiú (gipsz, magasság: 105 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Haját fogó női akt (gipsz, magasság: 96 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Kezét csípőre tevő nő (gipsz, magasság: 90 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Haját fogó női akt (gipsz, magasság: 80 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Széttett lábakkal ülő fiú (gipsz, magasság: 72 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Kerevetre támaszkodó nő (gipsz, magasság: 55 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Fejét lehajtó álló női akt (gipsz, magasság: 90 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Kövön ülő női akt (gipsz, magasság: 55 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Zárt lábakkal ülő fiú (gipsz, magasság: 68 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Felnéző ülő női akt (gipsz, magasság: 68 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Combjára támaszkodó ülő női akt (gipsz, magasság: 76 cm; Magyar Nemzeti Galéria, Budapest)
* [1925](https://hu.wikipedia.org/wiki/1925)-[1934](https://hu.wikipedia.org/wiki/1934) Felhúzott lábakkal ülő nő (gipsz, magasság: 63 cm; Magyar Nemzeti Galéria, Budapest)



Vedres Márk Békekút című szoborcsoportja Budapesten

Díjai

* [Kiváló művész](https://hu.wikipedia.org/wiki/Magyarorsz%C3%A1g_Kiv%C3%A1l%C3%B3_M%C5%B1v%C3%A9sze_d%C3%ADj) ([1958](https://hu.wikipedia.org/wiki/1958))
* [Kossuth-díj](https://hu.wikipedia.org/wiki/Kossuth-d%C3%ADj) ([1948](https://hu.wikipedia.org/wiki/1948), [1960](https://hu.wikipedia.org/wiki/1960))

Forrás: https://hu.wikipedia.org/wiki/Vedres\_Márk